

**РЕПУБЛИКА СРБИЈА**

ВИШЕ ЈАВНО ТУЖИЛАШТВО

А бр. 39/25

24.01.2025. године.

П Р О К У П Љ Е

СП/

На основу члана 34. Закона о јавном тужилаштву (Сл. Гласник РС 116/08 и 104/09), члана 2. Правилника о управи у јавном тужилаштву (Сл. Гласник РС 110/09 и 87/10) и члана 39. Закона о слободном приступу информацијама од јавног значаја (Службени гласник РС број 120/04), Главни јавни тужилац Вишег јавног тужилаштва у Прокупљу, донео је дана 24.01.2025. године

**ИНФОРМАТОР О РАДУ**

**ВИШЕГ ЈАВНОГ ТУЖИЛАШТВА У ПРОКУПЉУ**

**ЗА 2024. ГОДИНУ**

**I**

Више јавно тужилаштво у Прокупљу је самостални државни орган који гони учиниоце кривичних и других кажњивих дела, улагањем правних средстава, штити уставност и законитост и предузима друге радње на које је законом овлашћено а своју функцију врши на основу устава и закона.

Више јавно тужилаштво у Прокупљу поступа пред Вишим судом у Прокупљу, чија месна надлежност обухвата општине Прокупље, Куршумлија, Блаце, Житорађа и Мерошина.

Просторије Вишег јавног тужилаштва у Прокупљу налазе се у Прокупљу у улици XXI Српске дивизије бр. 1.

Телефон Вишег јавног тужилаштва је 027 321-076 а број факса је 027 321- 612.

ПИБ 106400652

Жиро рачун 840-1620-21

Матични број 17773917

Шифра делатности 8423

Радно време тужилаштва је од 7,30 до 15,30 часова.

Основно право и основна дужност јавног тужиоца је гоњење учинилаца кривичних дела.

Јавни тужилац је надлежан:

1) да руководи предистражним поступком;

2) одлучује о непредузимању или одлагању кривичног гоњења;

3) спроводи истрагу;

4) закључи споразум о признању кривичног дела и споразум о сведочењу;

5) да подиже и заступа оптужбу пред надлежним судом;

6) одустане од оптужбе

7) да изјављује жалбе против неправноснажних судских одлука и да подноси ванредне правне лекове против правноснажних судских одлука;

8) да врши и друге радње одређене Закоником о кривичном поступку;

**II**

Унутрашња организација Вишег јавног тужилаштва у Прокупљу уређена је Законом о јавном тужилаштву ("Сл. гласник РС", бр. 116/2008, 104/2009, 101/2010, 78/2011 - др. закон, 101/2011, 38/2012 - одлука УС, 121/2012, 101/2013, 111/2014 - одлука УС, 117/2014, 106/2015 и 63/2016 - одлука УС), Правилником о управи у јавном тужилаштву ("Сл. гласник РС", бр. 110/2009, 87/2010, 5/2012, 54/2017, 14/2018 и 57/2019), као и Правилником о унутрашњој организацији и систематизацији радних места у Вишем јавном тужилаштву у Прокупљу, А бр. 199/24 од 03.06.2024. године.

Више јавно тужилаштво чине Главни јавни тужилац Драгиша Обрадовић, јавни тужиоци и особље. Особље у јавном тужилаштву чине запослени на административним, техничким, рачуноводственим, информационим и другим пратећим пословима значајним за јавно тужилаштво.

Више јавно тужилаштво у Прокупљу је хијерархијски уређен државни орган у коме су сви подређени јавном тужиоцу.

Главни јавни тужилац врши надлежност јавног тужилаштва непосредно или преко јавних тужилаца.

Главни јавни тужилац је носилац управе у јавном тужилаштву и одговоран је за правилан, тачан и благовремен рад тужилаштва, одређује организацију и рад јавног тужилаштва, одлучује о радним односима заменика јавног тужиоца и особља, отклања неправилност и одуговлачење у раду, стара се о одржавању самосталности и угледа јавног тужилаштва и врши друге послове на које је овлашћен законом или другим прописомa.

**III**

Послови и задаци које Више јавно тужилаштво као самостални државни орган врши у оквиру својих уставних и законских надлежности ближе су одређени Програмом рада Вишег јавног тужилаштва у Прокупљу за 2023. годину.

**IV**

Средства за рад јавних Тужилаштава обезбеђују се у буџету Републике Србије.

**Одлуком Министарства правде Р. Србије о расподели средстава правосудним органима у оквиру средстава одобрених у буџету за 2024. годину, Вишем јавном тужилаштву у Прокупљу су одобрена средства у износу од 10.371.000,00 динара. Министарство правде је на рачун овог Тужилаштва уплатило износ од 10.371.000,00 динара, и потрошено је 11.649.000,00 динара. Наведени износ односи се на материјалне трошкове тужилаштва.**

- 413 накнаде у натури 1.000,00 дин.

- 415 накнаде за превоз 990.000,00 дин.

- 421 стални трошкови 2.250.000,00 дин.

- 422 трошкови путовања 300.000,00 дин.

- 423 услуге по уговору 6.030.000,00 дин.

- 425 текуће поправке 50.000,00 дин.

- 426 трошкови материјала 750.000,00 дин.

Остварени буџет **у** 2024-ој години закључно са 31.12.2023. год. је:

- 413 накнаде у натури 0.000,00 дин.

- 415 накнаде за превоз 1.045.000,00 дин.

- 421 стални трошкови 1.602.000,00 дин.

- 422 трошкови путовања 259.000,00 дин.

- 423 услуге по уговору 7.943.000,00 дин.

- 425 текуће поправке 50.000,00 дин.

- 426 трошкови материјала 750.000,00 дин.

Планирање буџета врши се на тај начин што се од стране Министарства добије одобрење буџета по ставкама, тако да су одобрена и планирана средства у истом износу.

Књиговодствена вредност основних средстава-опреме Вишег тужилаштва у Прокупљу је 559.932,14 дин. и књиговодствена вредност инвентара је 180.273,88 дин, што укупно износи 740.205,14 дин.

Такође, обзиром да Више тужилаштво у Прокупљу нема адекватне смештајне капацитета према броју запослених лица, постоји потреба за још две канцеларије.

**V**

Начин остваривања права на приступ информацијама од јавног значаја којима располаже Више јавно тужилаштво у Прокупљу уређен је Правилником о приступу јавним информацијама А бр. 76/11 који је донет 12.04.2011. године, на следећи начин:

Свако физичко и правно лице, у складу са Законом о слободном приступу јавним информацијама, има право да поднесе захтев за приступ информацијама од јавног значаја којима располаже ово Тужилаштво.

Заинтересовано лице остварује право на приступ информацијама на начин утврђен законом.

Захтев се подноси у писаном облику, путем поште, или усмено на записник у просторијама тужилаштва.

Захтев мора бити јасан, прецизан и садржати све податаке предвиђене законом, како би се по истом могло поступати.

Физичко лице које подноси захтев, приликом подношења мора доказати свој идентитет путем личних докумената, односно прилагањем фотокопије личног документа уз захтев.

Законски заступник мора доказати свој идентитет и доставити доказ да је законски заступник, као и пуномоћје дато од стране властодавца.

О поднетом захтеву одлучује главни тужилац, односно тужилац кога он одреди, као и на колегијуму тужилаштва у предметима од посебног значаја.

Тужилац прима захтеве, обавештава тражиоца о поседовању информација и обезбеђује увид у документ који садржи тражену информацију, односно доставља тражену информацију, одбија захтеве посебно образложеним решењем и пружа тражиоцима неопходну помоћ за остваривање њихових права.

Пре давања тражене информације, тужилаштво може затражити мишљење од вишег јавног тужилаштва о томе да ли то штети интересима поступка.

Тужилаштво ће писменим путем обавестити подносиоца захтева да ли је одобрило приступ информацији делимично или у целини, у року од 15 дана од пријема захтева, с тим да тај рок може, у оправданим случајевима бити продужен бити продужен за 40 дана.

Тужилаштво ће одбити захтев за приступ информацијама, посебно, ако би се тиме:

1) угрозио живот, здравље, сигурност или које друго важно добро неког лица;

2) угрозило, омело или отежало спречавање или откривање кривичног дела, оптужење за кривично дело вођење преткривичног поступка, вођење, судског поступка, извршење пресуде или спровођење казне, или који други правно уређени поступак, или фер поступање и правично суђење;

3) озбиљно угрозила одбрана земље, национална или јавна безбедност, или међународни односи;

4) битно умањила способност државе да управља економским процесима у земљи, или битно отежало остварење оправданих економских интереса;

5) учинила доступним информација или документ за који је прописима или службеним актом заснованим на закону одређено да се чува као државна, службена, пословна или друга тајна, односно спис који је доступан само одређеном кругу лица, а због чијег би одавања могле наступити тешке правне или друге последице по интересе заштићене законом који претежу над интересом за приступ информацији.

6) као државна тајна сматрају се подаци или писмена чије би одавање имало или би могло да има штетне последице за политичке, економске или војне интересе земље. На писменима која садрже државну тајну ставља се на видном месту ознака «државна тајна».

7) као службена тајна сматрају се подаци или документа који су законом, другим прописима, општим актима или одлуком надлежног органа проглашени службеном тајном као и подаци који нису проглашени службеном тајном, а чије би одавање због њихове важности могло изазвати теже штетне последице за службу.

8) који подаци представљају службену или професионалну тајну одређује

јавни тужилац.

Тужилаштво ће одбити захтев за приступ информацијама:

1. које се односе на личне интересе и приватност трећих лица, као и на поверљиве економске интересе трећих лица;
2. када су малолетна лица оштећена кривичним делом, односно када се откривањем информације могу угрозити права и интереси малолетних лица;
3. када се тражене информације односе на кривична дела против полних слобода, односно на идентитет оштећених;
4. када се ради о поштовању претпоставке невиности;
5. када се утврди да нису у питању информације од јавног значаја;
6. када се ради о очигледној злоупотреби права на приступ информацијама;
7. када су предмет захтева решење о одбачају кривичне пријаве, односно службена белешка о одустанку од даљег кривичног гоњења;

Ако Више јавно тужилаштво није у могућности да удовољи захтеву о томе ће, обавестити подносиоца захтева са поуком о могућности подношења жалбе надлежном органу укључујући и право обраћања Поверенику.

Подносилац захтева коме је одобрен приступ информацији, сноси нужне трошкове фотокопирања односно трошкове достављања у складу са трошковником који прописује Влада Републике Србије.

Увид у тражени документ се не наплаћује.

Фотографисање докумената није дозвољено.

Тужилаштво ће издвојити само тражени документ односно информацију и доставити је подносиоцу.

Подносилац захтева врши увид у тражену информацију у писарници Тужилаштва, односно у другој просторији коју одреди тужилац, уз обавезно присуство тужиоца или заменика кога он одреди, односно овлашћеног радника Тужилаштва.

Подносиоцу ће бити омогућен увид, на начин којим се не ремети редован рад Вишег јавног тужилаштва.

По усвојеном захтеву тужилац сачињава службену белешку, а ако захтев одбије дужан је да донесе решење.

Када тужилаштво не поседује тражену информацију, проследиће захтев Поверенику и обавестити тражиоца о томе у чијем се поседу, према његовом знању, тражени документ налази.

О примљеним захтевима тужилаштво ће водити посебну евиденцију.

Током 2024. године било је 10 (десет) захтева за приступ информацијама од јавног значаја, који су и заведених у уписнику ПИ за 2024. годину и ово тужилаштво је у законском року сходно чл. 16. Закона о слободном приступу информација од јавног значаја удовољило захтевима странака и ставило на увид тражену информацију по девет захтева. Заинтересована лица, грађани и представници медија, су подносили писмене захтеве за слободан приступ информација од јавног значаја којима је ово тужилаштво излазило у сусрет, док усмених захтева те врсте није било, а с тим у вези није било писмених представки незадовољних грађана непосредно вишем тужиоцу тј. Апелационом јавном тужиоцу у Нишу, нити су поверенику изјављивани приговори. Почетком 2010. год Више јавно тужилаштво у Прокупљу је почело да води писмену службену евиденцију о писаним и усменим захтевима за приступ информацијама којима располаже и с тим у вези формиран је ПИ уписник, што је била обавеза овог тужилаштва сходно чл. 136 тачка 30 Правилника о управи у јавним тужилаштвима. Исти уписник садржи колоне 1. Основни број, 2. Предмет, 3. Под број, 4. Датум пријема, 5. Пошиљалац(Презиме име односно назив и место), 6. Број и датум, 7, Организациона јединица, (Развод(датум), 9. Ознака.

Напомињемо да је Више тужилаштво орган власти које је овлашћено по Кривичном законику, Законику о кривичном поступку и Правилнику о управи у јавним тужилаштвима, да у смислу чл. 13 Закона о заштити података о личности обрађује податке без пристанка лица ако је обрада неопходна ради обављања послова из своје надлежности а у циљу вођења истраге и гоњење за кривична дела

**VI**

Подаци који су од значаја за рад Вишег јавног тужилаштва у Прокупљу уписују се у уписнике, помоћне књиге и друге евиденције, ти подаци евидентирају се истовремено и електронским средствима. Наведени подаци се чувају у писарници и архиви Вишег јавног тужилаштва.

**VII**

Послове Вишег јавног тужиоца у одсутности или спречености за рад Вишег главног јавног тужиоца у Прокупљу Драгише Обрадовића, обавља Виши јавни тужилац Микица Миленковић.

Виши главни јавни тужилац у Прокупљу, поред послова који су законом стављени у његову искључиву надлежност, организује рад јавног тужилаштва, прати и усмерава рад јавних тужилаца, врши надзор над радом запослених у тужилаштву, у циљу благовремене реализације планираних послова и задатака, учествује у изради анализа информација и извештаја, обавештава јавност о стању криминалитета и другим појавама које запази у раду, учествује у припреми и изради измена и допуна кривично-правних закона, као и законских и других прописа из области организације и рада правосудних органа.

Обавештавање јавности врши главни јавни тужилац или тужилац кога он одреди, односно портпарол јавног тужилаштваСоња Пауновић**,** заменик јавног тужиоца.

Овлашћено лице надлежно испред Вишег јавног тужилаштва у Прокупљу за поступање информацијама од јавног значаја је Виши јавни тужилац у Прокупљу Соња Пауновић.

**VIII**

У Вишем јавном тужилаштву на крају 2023. године ради стално запослених три јавна тужиоца и то:

**Микица Миленковић** канцеларија 219

**Бојана Митић** канцеларија 220

**Соња Пауновић** канцеларија 303

**IX**

При постојећој надлежности у 2024. години Више јавно тужилаштво у Прокупљу је имало прилив од **1.758** предмет, а од тога:

* у КТ уписнику – 36 предмета,
* у КТР уписнику – 398 предмета,
* у КТН уписнику – 1 предмета,
* у КТМ уписнику – 92 предмета,
* у ГТ уписнику – 1 предмета,
* у КТР I уписнику – 23 предмета,
* у ПТ уписнику – 0 предмета,
* у ОИК уписнику – 2 предмета,
* у СК уписнику- 6 предмета,
* у А уписнику - 365 предмета,
* у П уписнику - 53 предмета,
* у Строго пов. уписнику 168 предмета,
* у ПОВ уписник 1 предмета,
* у „О“ уписник 1 предмета,
* у КДП I уписник укупно - 1 предмета,
* КДП II уписник укупно 8 предмета
* у Р уписник 328 предмета
* у ПИ уписник 17 предмета
* у „службено“ уписник 0 предмета
* у КЕО укупно 0 предмета
* у К-РЕХ укупно 0 предмет
* КТЖ укупно 145 предмета
* КТИ укупно 15 предмета
* КТО укупно 16 предмета
* КТНИ- 0 предмета
* КТПО укупно 73 предмета
* МП укупно 7 предмета
* МППИ - 0 предмета
* ИН укупно 0 предмета
* КТПИ укупно 0 предмет
* МППУ – 0 предмета
* ПРИ – 0 предмета

**X**

Информатор је израђен и у електронском облику и чува се на електронским носачима информација (ЦД и хард диск у персоналном рачунару тужилаштва) чиме је омогућено једноставно претраживање по документу, копирање делова текста и преузимање целог документа или његових делова.

Више јавно тужилаштво у Прокупљу има своју веб презентацију и омогући ће свима који су заинтересовани приступ информатору на сајту Вишег јавног тужилаштва у Прокупљу www.prokuplje.vjt.rs.

Информатор ће бити објављен у физичком облику у виду брошуре и електронском облику, погодном да омогући лак приступ информацијама од јавног значаја заинтересованим лицима.

Уз накнаду нужних трошкова штампања или бесплатно у електронској верзији заинтересованом лицу ће се копирати информатор.

**ГЛАВНИ ЈАВНИ ТУЖИЛАЦ**

**Драгиша Обрадовић**

**Прилог бр. 1** - графички приказ хијерархијске структуре јавних тужилаштава у Републици Србији

ВРХОВНО ЈАВНО ТУЖИЛАШТВО

АПЕЛАЦИОНА ЈАВНА ТУЖИЛАШТВА

ВИША ЈАВНА ТУЖИЛАШТВА

ОСНОВНА ЈАВНА ТУЖИЛАШТВА

**Прилог бр. 2** - графички приказ хијерархијске структуре Вишег јавног тужилаштва у Прокупљу

ВИШЕ ЈАВНО ТУЖИЛАШТВО У ПРОКУПЉУ

ВИШИ ГЛАВНИ ЈАВНИ ТУЖИЛАЦ

ВИШИ ЈАВНИ ТУЖИОЦИ